Sisuvaraste eesmärgiks on teenida raha rämpsreklaamiga (teadagi - näiteks teatud ravimite  promo) ja/või tekstireklaamidega (nagu Google AdSense). Paraku õnnestubki neil sageli kena kopikas jooksma panna ja võte selleks on lame ja lihtne - varastatud sisu söödetakse oma lehelt otsimootorite robotitele ette originaalautorist kiiremini, mistõttu otsimootorid hakkavad hoopis varast autoriks pidama ning tema leht saab kõrgemad rank'id. Halvemal juhul võib õige autor, vaeseke, suisa Google'i musta nimekirja sattuda. Allolevad varastevastased nõuanded esitas Rand Fishkin oma pikemas kirjutises Canonical and Duplicate Versions of Content.